**Årsplan 2025**

Styret ønsker å fremme sykling som en livstilsidrett som fremmer fellesskap og folkehelse basert på lek og bevegelsesglede i naturen i Oppdal. Vi vil i 2025 har spesielt fokus på god risiko- og økonomistyring. Styret har følgende innstilling til fremtidig prosjekter/aktiviteter:

* 1. Vi ønsker å styrke fellesskapet via:
		1. Fremme klubbklær (sykkelklær, caps og hettegensere eller lignende).
		2. Felles treninger, bl.a. faste turer/treninger for landevei.
		3. Felles helgetur til f.eks. Trysil.
	2. Vi ønsker å sikre god risiko- og økonomistyring via:
		1. Et aktivt styre som fordeler oppgaver og kvalitetssikrer hverandre.
		2. Tilby førstehjelpskurs til trenere.
		3. Fokus på trenerkompetanse.
		4. Krav til trenere om politiattest og trenerattest.
		5. Følge krav satt av idrettsforbundet og Norges Cycleforbund.
		6. Bidra aktivt til å sikre en bærekraftig utvikling og bruk av stinettverket i Oppdal. Følge NOTS sine regler for sti-vett. [Stivettreglene - NOTS](https://www.nots.no/stivettreglene/)
	3. Vi vil delta i aktiviteter i forbindelse med friluftslivets år 2025 i samarbeid med Oppdal kommune. Målet er å få en politiker med på en treningsdag i Kåsen. Aktuelle andre tiltak er flere fellesturer (lavterskel) i regi av klubben som f.eks. dameturer og elsykkelturer for eldre. Her trenger vi flere frivillige som ønsker å “lede” turene. Vi har allerede flere som har meldt seg.
	4. Vi ønsker å bidra inn i utviklingen av sykling i Aune aktivitetspark (nærmiljøanlegg - pumptrack + dirtjumps). Pumptrack-anlegget må ha konkurransestandard for at klubben aktivt skal bidra økonomisk.
	5. Forvalte, drifte og vedlikeholde Kåsen sykkelarena. Kartlegge mulighetene for videre utvikling av området. For eksempel ferdighetsbane og forlengelse av stinettverket (rundbane XC) og enduro. Viktig for mulighet til å arrangere trening og ritt.
	6. Jobbe for å påvirke Alpinco og grunneiere til å tilrettelegge for heisbasert sykling. Dette er viktig for utvikling av våre lokale utøvere og mulighet til å arrangere ritt. Det er også et ønske om å samarbeide med blant annet alpinklubben om mulig felles anlegg (vaskestasjon og fellesareal).
	7. Klubben ønsker å tilrettelegge for å skape mer rittglede gjennom å arrangere lavterskelritt i Auneskogen og oppfordre til deltagelse på ritt utenfor Oppdal. Terminliste legges ut på våre plattformer. Oppfordre til kjøp av sykkellisens da det gir gode forsikringsordninger.
	8. Klubben har som mål å på sikt kunne tilby et helårstilbud for eldre ungdommer og voksne som ønsker å utvikle seg som syklister. Dette er viktig for å hindre frafall fra idretten og opprettholde fellesskapet.
	9. Fortsette samarbeidet om Oppdal Stifestival.

Oppdal 07.03.2025

Styret Oppdal Sykkelklubb

| **Eva****Spilleth** | **Stian Tufte** | **Pål** **Nilsgård** | **Roger****Gunnesmæl** |  |  |  |
| --- | --- | --- | --- | --- | --- | --- |